open-index/open-wikipedia-markdown huggingface dataset:
Juho Kytömäki

**Juho (Johannes) Kytömäki**, vuoteen 1906 **Malkamäki** (26. joulukuuta 1884 Lapua – 16. marraskuuta 1959 Ylivieska) oli suomalainen rovasti ja kouluneuvos.

## Henkilöhistoria
Juho Kytömäen vanhemmat olivat pienviljelijä Antti Malkamäki ja Maria Björklund ja puoliso vuodesta 1910 Iida Matilda Saarinen. Kytömäki tuli ylioppilaaksi 1907 ja vihittiin papiksi 1910. Hän toimi pappina Kiimingissä, Ylikiimingissä ja Ylivieskassa, Karvian kirkkoherrana 1916–1922, Raudaskylän kristillisen kansanopiston johtajana 1922–1956 ja kansankorkeakoulun johtajana 1947–1956. Kytömäki oli myös Raudaskylän keskikoulun ja lukion opettaja ja johtaja useaan otteeseen ja presidentin valitsijamiehenä kolmesti. Kytömäellä oli myös useita luottamustehtäviä. Hän sai rovastin arvonimen vuonna 1939 ja kouluneuvoksen arvonimen vuonna 1953.

## Raudaskylän koulujupakka
Vuonna 1930 muutamat Kytömäen johtaman Raudaskylän keskikoulun ja lukion entiset ja nykyiset oppilaat sekä eräät yksityishenkilöt tekivät kouluhallitukselle valituksen koulun toiminnassa tapahtuneista väärinkäytöksistä. Joulukuussa 1930 koulussa alkoi myös osittainen koululakko, kun 11 ylimmän luokan oppilasta jäi pois oppitunneilta vastalauseena sille että koulun johtokunta oli äskettäin erottanut kaksi ylimmän luokan oppilasta. Valituskirjelmien mukaan Kytömäki oli avannut omin luvin oppilaille tarkoitettuja kirjeitä ja muuttanut eräitten oppilaitten todistusten arvosanoja omavaltaisesti. Ylioppilaskirjoitusten aikana koulussa oli revitty rikki erään oppilaan reaalikoevastaus ja kieltenopettaja oli kehoittanut ylioppilaskokelaita kirjoittamaan monta konseptia, joista hän sitten aikoi valita kunkin oppilaan parhaan kirjoituksen. Kytömki oli julkaissut myös ns. "kuuden lain", jonka mukaan kukaan koulun oppilas ei saanut olla klo 18 jälkeen ulkona ja joutui pyhäpäivisin saapumaan Kytömäen pitämiin seuroihin. Pari vuotta aiemmin Kytömäki oli määrännyt oppilaita asumaan määrätyissä paikoissa. Kytömäellä ja koulun johtokunnan puheenjohtajalla Seppälällä oli yksityisliiketoimenaan oppilasasuntolan pito. Kytömäki vainosi myös oppilaita, joilla oli polkkatukka.

## Julkaisuja
* *Piirteitä [[Arvi Juhana Logrén]]in elämästä sekä hänen aikansa herännäisyydestä Pohjanmaalla*, 1911
* *Kalajokilaakson kristillinen kansanopisto: kymmenvuotistaipaleelta, 1921–1930*, 1930
* *Lakeuksien pastori: muistoja [[Niilo Kustaa Malmberg]]ista hänen satavuotismuistonsa johdosta*, 1933
* *Isä, kanna, en jaksa enää!*, 1938
* *Kansanopistonjohtajasta piispaksi*, 1944
* *Raudaskylän kristillinen kansanopisto 25-vuotias*, 1945
* *Evankeliumia köyhille: Kokoelma rovasti Erkki Pesosen saarnoja*, 1949, pikakirjoituksella taltioinut Juho Kytömäki
* *Pidän sen suurena armona*, 1956, julkaisussa *Kotipolku* 1956, ss. 58–69  
* *Kysy menneiltä ajoilta: Kalajokilaakson herännäisyyden muistoja*, 1957

## Lähteet
Mauno Hurme

**Mauno Valdemar "Butta" Hurme** (18. tammikuuta 1912 Maaria – 26. tammikuuta 1990) oli suomalainen seiväshyppääjä. Hurme edusti urallaan Turun Pyrkivää.

Kalevan kisoissa Hurme saavutti suomenmestaruuden vuonna 1945 tuloksella 370 cm ja SM-hopeaa vuonna 1944 tuloksella 360 cm. Hurmeen ennätys oli elokuussa 1939 Turussa hypätty 390 cm.

Hurme edusti Suomea Suomi–Ruotsi-maaottelussa vuonna 1945 sijoittuen kolmanneksi tuloksella 380 cm.

## Lähteet
Pippurikäärmeenpää

**Pippurikäärmeenpää** (*Channa amphibeus*) on käärmeenpäiden (Channidae) heimoon kuuluva kalalaji. 

## Esiintyminen
Laji on levinnyt Aasiassa Intiaan ja Bhutaniin. Pippurikäärmeenpään saattaa sekoittaa *[[Channa barca|C. barca]]*-lajiin, joka on sille läheistä sukua. Laji elää makeavetisissä vesissä, kuten joissa. Pippurikäärmeenpään uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Hua’ao

**Hua’ao** on saari Ningbon kaupungissa Kiinan Zhejiangin maakunnassa. Saari tunnetaan erityisesti sen rannikon eroosion muodostamista basalttipylväistään. Asukkaita saarella on noin 1&nbsp;000.

Hua’ao sijaitsee Kiinan Zhejiangin maakunnassa Ningbon kaupungissa Sanmenwaninlahden itäpuolella. Saaren pinta-ala on 12,62 km². Ningbon keskutaan on saarelta matkaa noin 135 kilometriä. Suuri osa saaresta on metsien peitossa. Saaren rannikolla on tuhansia basalttipylväitä, joista osa kohoaa jopa 30 metrin korkeuteen. Saari on alkuperältään vulkaaninen ja sen basalttipylväät ovat muodostuneet sään ja meren aiheuttaman eroosion tuloksena. 

Kiinalaisen kansanperinteen mukaan saari oli pienten henkien asuttama. Henkien uskottiin elävän saaren lukuisissa luolissa. Saaren asukkaiden perinteisiä elinkeinoja ovat olleet kalastus, ravustus ja katkarapujen kasvatus. Paikalliset harjoittavat myös merisuolan keräämistä. Suolaa saadaan kuivattamalla merivettä suurissa altaissa. Sittemmin saarelle on alkanut kehittyä matkailua ja siihen liittyvää taloudellsita toimintaa, kuten hotelleja. Mantereelle on saarelta lauttaliikennettä. Nykyisin saarella asuu noin 1&nbsp;000 henkilöä.

## Lähteet
Pentti Väänänen

**Pentti Väänänen** (12. helmikuuta 1945 Keuruu – 17. heinäkuuta 2020 Helsinki) oli suomalainen sosialidemokraatti. Hän toimi Sosialistisen internationaalin pääsihteerinä vuosina 1983–1989. Sitä ennen hän työskenteli SDP:n kansainvälisten asioiden sihteerinä vuodesta 1976. Väänänen toimi myös moninkertaisen pääministerin Kalevi Sorsan erityisavustajana. Koulutukseltaan hän oli oikeustieteen kandidaatti. Väänäsen julkaisema kirja *Purppuraruusu ja samettinyrkki* käsittelee Sosialistisen internationaalin toimintaa ja historiaa sekä eurooppalaisten sosiaalidemokraattisten puoludeiden välistä yhteistyötä ja roolia 1970–1980-lukujen poliittisessa ympäristössä.

## Lähteet
’71

**’71** on brittiläinen elokuva vuodelta 2014. Sen on ohjannut ranskalainen elokuvaohjaaja Yann Demange. Se on hänen ensimmäinen pitkä elokuvansa, ja näyttelijä Jack O’Connellin ura lähti siitä nousuun. Elokuva on Belfastiin sijoittuva trilleri, ja ajankohta on vuosi 1971. Katoliset, protestantit ja Britannian armeija ottivat silloin yhteen, ja elokuvassa protestanttisotilas joutuu eksyksiin muusta joukosta.

TV-maailman arvostelija PA sanoo Demangen elokuvaa realistiseksi, rankaksi ja kriittiseksi.

## Lähteet

## Aiheesta muualla
* 
*
Iranin oikeusjärjestelmä

**Maanlaajuinen oikeusjärjestelmä [[Iran]]issa** toteutettiin ensimmäisen kerran Reza Shahin aikana, ja lisämuutoksia tehtiin Pahlavin dynastian toisella aikakaudella. 

Pahlavi-dynastian kaaduttua vuonna 1979, islamilaisen vallankumouksen seurauksena oikeusjärjestelmä muuttui suuresti. Lainsäädäntö perustuu nyt shariaan eli islamilaiseen lakiin.  Islamilaisen tasavallan perustuslain mukaan Iranin oikeuslaitos "on itsenäinen valta". Koko oikeusjärjestelmä, "korkeimmasta tuomioistuimesta aluetuomioistuimiin aina paikallisiin ja vallankumouksellisiin tuomioistuimiin", on oikeusministeriön alaisuudessa, mutta oikeusministerin ja korkeimman oikeuden johtajan lisäksi Iranissa on myös nimitetty erikseen oikeuslaitoksen päällikkö.

## Lähteet
Jääpallon Allsvenskan-kausi 2003–2004

**Kaudella 2003–2004 Ruotsin jääpallon pääsarja** pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.

Loppuottelussa Uppsalassa kohtasivat runkosarjan eli Elitserienin kolmonen Edsbyns IF ja nelonen Hammarby IF, Tukholma. Ottelu päättyi Edsbyn 7–6 voittoon.

## Sarjataulukko
### Allsvenskan - Pohjoislohko

### Allsvenskan - Etelälohko

### Elitserien

### Allsvenskan - jatkosarja

## Pudotuspelit

### Neljännesvälierät
Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.

### Puolivälierät

### Välierät

### Loppuottelu
21.3.2004 Studenternas IP, Uppsala Yleisöä:  

## Karsinnat
### Pohjoislohko

Kalix Bandy säilytti Allsvenskan-paikkansa. Sarjan kahta viimeistä kierrosta ei pelattu, koska Kalixin lohkovoitto oli selvä jo neljän pelatun ottelun jälkeen.
### Etelälohko

Katrineholm SK säilytti Allsvenskan-paikkansa.

## Parhaat maalintekijät - runkosarja (ml. suomalaiset, venäläiset, norjalaiset)

## Lähteet
*Jimbobandy  Viitattu 17.3.2019
Mika Melender

**Mika Melender** (s. 22. syyskuuta 1967) on helsinkiläinen freelancer-näyttelijä.

Melender on opiskellut näyttelemistä useilla kursseilla sekä Teatterikorkeakoulussa teatteria ja kasvatusta. Hän oli yksi pääosan esittäjistä vuoden 2017 kotimaisessa elokuvassa *[[Viraali (elokuva)|Viraali]]*. Lisäksi hänellä oli merkittävä sivuosa 2018 *[[A Moment in the Reeds]]* -elokuvassa. Hän on myös esiintynyt elokuvissa *[[Hymyilevä mies (elokuva)|Hymyilevä mies]]* (2016), *[[Hölmö nuori sydän]]* (2018) ja *Teidät tuomitaan elinkautiseen* (2018).

Melender on näytellyt muun muassa sarjoissa *[[Sorjonen]]* (2016), *[[Mustat lesket]]* (2016), *[[Kummeli esittää: Kontio & Parmas]]* (2018), *[[Ex-onnelliset]]* (2016), *Valheen vangit*, *Bullets*, *Aallonmurtaja* ja *[[Syke (televisiosarja)|Syke]]*.

Melender on myös tehnyt teatteria, kiertueteatteria ja improvisaatioteatteria.

## Lähteet

## Aiheesta muualla
* A moment in the reeds Arvostelu Variety lehdessä, Harvey, Dennis
* 
* 
* Mika Melender kotisivut
Melender

**Melender** on muun muassa seuraavien suomalaisten henkilöiden sukunimi:

* Esko Melametsä (vuoteen 1955 *Melender*, 1927–2019), kirjapainoalan yritysjohtaja
* Mika Melender (s. 1967), näyttelijä
* Ritva Melender (o.s. *Lemettinen*, s. 1960), kestävyysjuoksija
* Tommi Melender (s. 1968), kirjailija, runoilija ja toimittaja

## Katso myös
* Melander
Like It (Zenan kappale)

**Like It** on valkovenäläisen laulajan Zenan esittämä kappale, jolla hän edusti Valko-Venäjää vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 31 pistettä ja saavutti sijan 24.

## Lähteet
Sul tsin iare

**Sul tsin iare** () on georgialaisen laulajan Oto Nemsadzen esittämä kappale, jolla hän edusti Georgiaa vuoden 2019 Eurovision laulukilpailussa.

Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja karsiutui finaalista.

## Lähteet
Storm (Victor Cronen kappale)

**Storm** on ruotsalaisen laulajan Victor Cronen esittämä kappale, jolla hän edusti Viroa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 76 pistettä ja saavutti sijan 20.

## Lähteet
Better Love

**Better Love** on kreikkalais-kanadalaisen laulajan Katerine Duskan esittämä kappale, jolla hän edusti Kreikkaa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 74 pistettä ja saavutti sijan 21.

## Lähteet
Vuorihiihto

**Vuorihiihto** eli **hiihtoalpinismi** eli **skimo** on hiihtolaji, jota harrastetaan vuoristoisilla alueilla. Siinä yhdistyvät jyrkät nousut ja laskuosuudet. Suksina käytetään vapaalaskusuksia. Nousuissa suksien pohjassa on liimalla kiinnitetyt nousukarvat, jotka on tehty mohairista tai nylonista. Karvat mahdollistavat jyrkänkin nousun vuorohiihdolla, ja ne on helppo irrottaa mäen päällä.

Kansainvälinen vuorihiihtoliitto jakaa lajin viiteen kilpailuun. Joukkuekilpailu on vuorihiihdon perinteinen muoto, sillä kaikki varhaiset kilpailut pidettiin joukkuekilpailuina. Joukkueessa on kaksi tai kolme urheilijaa, ja kilpailussa on oltava vähintään kolme laskua ja nousua. Yksilökilpailu on joukkuekilpailua vastaava. Kummassakin lajissa on osuus, jossa urheilijat joutuvat kulkemaan ilman suksia. Näillä taipaleilla joutuu käyttämään valjaita, köysiä ja jäärautoja. Joukkuekilpailu voi kestää kolmekin tuntia, mutta sprinttikilpailussa voittajien suoritus kestää yleensä noin kolme minuuttia. Nousua ja laskua tulee noin 100 metriä. Viestikilpailussa on kolmen tai neljän urheilijan joukkueita, ja kilpailu kestää noin 15 minuuttia. Nousukilpailussa on puolestaan vain yksittäinen pitkä nousu.

Vuorihiihdon kilpailuhistoria ulottuu 1930-luvulle, jolloin Italiassa järjestettiin ensimmäisen kerran Trofeo Mezzalama -niminen kilpailu. Nykyaikainen kilpailumuoto alkoi vakiintua 1980-luvulla, ja ensimmäiset Euroopan-mestaruuskilpailut pidettiin 1990-luvulla. Ensimmäiset maailmanmestaruuskilpailut pidettiin Ranskassa 2002.

Kansainvälinen vuorihiihtoliitto ISMF perustettiin vuonna 2007. Sitä ennen kansainvälisiä kilpailuja oli hallinoinut International Council for Ski Mountaineering Competitions. Kansainvälinen olympiakomitea tunnusti vuorihiihtoliiton vuonna 2016, ja vuorihiihto oli mukana nuorten talviolympialaisissa 2020. Talviolympialaisissa lajissa kisataan ensimmäisen kerran Milano–Cortinassa 2026. Olympialaisissa lajeina ovat miesten ja naisten sprintti sekä sekaviesti.

## Lähteet

## Aiheesta muualla

*Kansainvälinen vuorihiihtoliitto
Bruno Aguiar

**Bruno João Morais Aguiar** (s. 24. helmikuuta 1981 Lissabon) on entinen portugalilainen jalkapalloilija. Hän pelasi keskikenttäpelaajana. Vuonna 2016 Aguiar lopetti uransa.

## Lähteet
Jenisei-stadion

**Jenisei-stadion** () on Venäjän Krasnojarskin kaupungissa sijaitseva jääpallohalli. Stadion rakennettiin alun perin vuonna 1971, mutta kentän paikalle rakennettiin katettu jääpallohalli. Joulukuussa 2018 käyttöön otettu halli on Venäjän pääsarjassa pelaavan HK Jenisei Krasnojarskin kotiareena. 

Alun perin 10 000 katsojakapasiteetin stadion rakennettiin vuonna 1971. Kenttä sai tekojään vuonna 1996. Vanhan stadionin viimeisin remontti oli vuonna 2001. Stadion jälleenrakennettiin vuosina 2017-2018, ja se otettiin käyttöön joulukuussa 2018. Jenisei-stadion toimi vuoden 2019 talviuniversiadien päänäyttämönä. Kentällä pelattiin mm. universiadien miesten ja naisten jääpalloturnaukset. 

## Lähteet
*Yenisei Ice Stadium  
*The opening of the "Yenisei" julk. 14. joulukuuta 2018
Korukäärmeenpää

**Korukäärmeenpää** (*Channa bleheri*) on käärmeenpäiden (Channidae) heimoon kuuluva kalalaji.

## Kuvaus
Laji on suosittu akvaariokala. Se kasvaa tavallisesti 20 senttimetrin mittaiseksi.

## Esiintyminen
Korukäärmeenpää elää kotoperäisenä Brahmaputra-joessa Intiassa. Kansainvälinen luonnonsuojeluliitto luokittelee sen silmälläpidettäväksi lajiksi.

## Lähteet
Toni Viljanmaa

**Toni Viljanmaa** (s. 4. helmikuuta 1976 Teuva) on suomalainen dokumentaristi, toimittaja ja historiantutkija. Viljanmaan käsikirjoittama ja tuottama *Suuri vaino* -dokumenttisarja esitettiin Ylellä helmikuussa 2026. Se kertoo Stalinin vainojen vaikutuksista Neuvostoliiton vähemmistökansallisuuksiin.

Viljanmaa perusti historiadokumentteihin ja tv-sarjoihin erikoistuneen tuotantoyhtiö Alku Tuotannon Sampo Terhon kanssa keväällä 2020, ja on toinen lifestyle-yritys Tenho Design Factoryn perustajista. Alku Tuotannon ensimmäinen dokumenttisarja, *Kieltolaki*, näytettiin Yle TV1:ssä maaliskuussa 2022. Sodan ajan tanssikiellosta kertova Alku Tuotannon dokumentti *Tanssikielto* esitettiin Yle TV1:ssä toukokuussa 2023.

Viljanmaa työskenteli Vaasassa ilmestyneen sanomalehti ''Pohjalaisen'' päätoimittajana tammikuusta 2014 marraskuuhun 2019. Pohjalainen siirtyi Viljanmaan päätoimittajuuden aikana broadsheet-sivukoosta tabloidformaattiin maaliskuussa 2018.

Pohjalaisen jälkeen Viljanmaa kirjoitti myös radiokolumneja Yle Radio 1:n ''Ykkösaamuun'', kunnes siirtyi politiikan toimittajaksi Lännen Mediaan tammikuussa 2022. Lännen Median politiikan toimittajana hän seurasi erityisesti ulko- ja turvallisuuspolitiikkaa. Viljanmaa sai helmikuussa 2023 Naton pääsihteerin Jens Stoltenbergin myöntämään Brysselissä, että Suomi voisi liittyä Natoon ennen Ruotsia.  

Ennen siirtymistään *Pohjalaisen* päätoimittajaksi Viljanmaa työskenteli Alma Median politiikan toimittajana Helsingissä. Politiikan toimittajana hän kävi reportaasimatkalla Georgiassa elokuussa 2008, kun Venäjän ja Georgian välinen sota puhkesi. Viljanmaa raportoi myös arabikevään kehittymisestä Kairossa, Egyptissä, helmikuussa 2011. 

Politiikan toimittajana Viljanmaa seurasi muun muassa työmarkkinoita ja populismin kasvua Suomessa. Viljanmaa toimi myös Politiikan toimittajien yhdistyksen puheenjohtajana 2013.

Viljanmaa työskenteli ''Tyrvään Sanomien'' päätoimittajana Sastamalassa vuosina 2005–2008 ja ulkoministeriön Eurooppatiedotuksessa Rovaniemellä vuosina 2003–2004. Koulutukseltaan Viljanmaa on Suomen historiasta valmistunut filosofian maisteri. Hän opiskeli maisteriksi Tampereen yliopistossa. 

Viljanmaa asettui helmikuussa 2019 kokoomuksen eduskuntavaaliehdokkaaksi Vaasan vaalipiirissä. Hän sai 1381 ääntä eikä tullut valituksi eduskuntaan.

Viljanmaan paluu ehdokkuuden jälkeen päätoimittajaksi herätti toimituksessa ja julkisuudessa keskustelua, koska lehden sitoutumattomuuden epäiltiin vaarantuvan, ja yksi toimittaja erosi vastalauseena. Viljanmaa itse arvioi ehdokkuuden aikana, että myös suomalaiset toimittajat voisivat olla avoimempia poliittisesta ajattelustaan. Läpinäkyvyys taittaisi hänen mielestään kritiikkiä toimittajien piilotetuista agendoista ja lisäisi luottamusta mediaa kohtaan.

## Lähteet
Say Na Na Na

**Say Na Na Na** on turkkilaisen laulajan Serhatin esittämä kappale, jolla hän edusti San Marinoa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 77 pistettä ja saavutti sijan 19.

## Lähteet
Marjukat (lintusuku)

**Marjukat** (*Euphonia*) on peippojen (Fringillidae) heimoon kuuluva lintusuku. Siihen kuuluu 27 lajia.

## Lajeja
Lajeja jotka kuuluvat marjukoiden sukuun:

* Jamaikanmarjukka (*Euphonia jamaica*)
* Harmaahuppumarjukka (*Euphonia plumbea*)
* Pensasmarjukka (*Euphonia affinis*)
* Lavertajamarjukka (*Euphonia chlorotica*)
* Keltakruunumarjukka (*Euphonia luteicapilla*)
* Kolumbianmarjukka (*Euphonia concinna*)
* Kultakruunumarjukka (*Euphonia saturata*)
* Guayananmarjukka (*Euphonia finschi*)
* Matkijamarjukka (*Euphonia violacea*)
* Taiturimarjukka (*Euphonia laniirostris*)
* Tarhamarjukka (*Euphonia trinitatis*)
* Sitruunamarjukka (*Euphonia hirundinacea*)
* Paksunokkamarjukka (*Euphonia chalybea*)
* Sinipäämarjukka (*Euphonia elegantissima*)
* Mistelimarjukka (*Euphonia musica*)
* Keltaperämarjukka (*Euphonia cyanocephala*)
* Pisamaotsamarjukka (*Euphonia imitans*)
* Ruskoperämarjukka (*Euphonia fulvicrissa*)

## Lähteet
Orionin haara

**Orionin haara** on kotigalaksimme Linnunradan sivuhaara, leveydeltään noin 3&nbsp;500 valovuotta ja pituudeltaan 10&nbsp;000 valovuotta. Sen keskikohdassa sisäsyrjän tuntumassa sijaitsee meidän aurinkokuntamme noin 25&nbsp;000 valovuoden päässä Linnunradan keskustasta. Orionin haarassa sijaitsevat myös esimerkiksi kirkkaana Maahan näkyvät tähdet Betelgeuze ja Rigel. Orionin haara on saanut nimensä Orionin tähdistön mukaan.

## Lähteet
Ruotsin ralli 2003

**Ruotsin ralli 2003** (virallisesti **52. Uddeholm Swedish Rally 2003**) oli Rallin MM-sarjan kauden 2003 toinen osakilpailu, joka ajettiin 7–9. helmikuuta. Kilpailun voitti Peugeot’n Marcus Grönholm.

Kilpailussa oli 17 erikoiskoetta, joiden yhteispituus oli  (suunniteltu pituus oli ) ja kokonaispituus oli .

## Tulokset

## Lähteet
Ruotsin ralli 2004

**Ruotsin ralli 2004** (virallisesti **53. Uddeholm Swedish Rally 2004**) oli Rallin MM-sarjan kauden 2004 toinen osakilpailu, joka ajettiin 5–8. helmikuuta. Kilpailun voitti Citroënin Sébastien Loeb.

Kilpailussa oli 19 erikoiskoetta, joiden yhteispituus oli  ja kokonaispituus oli .

## Tulokset

## Muuta
* Sébastien Loebistä tuli rallin ensimmäinen muunmaalainen kuin suomalainen tai ruotsalainen voittaja.

## Lähteet
Ruotsin ralli 2005

**Ruotsin ralli 2005** (virallisesti *54. Uddeholm Swedish Rally*) oli Rallin MM-sarjan kauden 2005 toinen osakilpailu, joka ajettiin 11.–13. helmikuuta 2005. Kilpailussa oli 20 erikoiskoetta.
Erikoiskokeiden yhteispituus oli  ja kokonaispituus oli .

Kilpailun voitti Subaru World Rally Teamin Petter Solberg.

## Tulokset

## Lähteet
Marjukka (täsmennyssivu)

**Marjukka** voi tarkoittaa seuraavia:

* Marjukka, suomalainen naisen etunimi
* marjukat (*Euryops*), asterikasveihin kuuluva kasvisuku
* marjukat (*Euphonia*), peippojen heimoon kuuluva lintusuku
Suomenlahdentie

**Suomenlahdentie** () on itä–länsisuuntainen kokoojatie eteläisessä Espoossa. Väylä alkaa Matinkylän Piispansillalta ja kulkee länsilounaaseen 365-metrisen Finnevikin maasillan yli. Väylä päättyy Finnoonsillan risteykseen.

Suomenlahdentien läntisin osuus on 2020-luvun vaihteen tilanteessa rakennusvaiheessa, kuten Finnoonsiltakin. Rakennettavan katuosuuden on määrä palvella uutta Finnoon keskustaa ja metroasemaa. Finnoonsillan kautta muodostuu yhteys Finnoonliittymään, josta on pääsy Länsiväylälle ja Finnoon liikenneympyrään, josta on pääsy Martinsillantielle, Finnoontielle ja Kuitinmäentielle.

Suomenlahdentien itäpäässä sijaitsee kauppakeskus Iso Omena metroasemineen.

## Lähteet
Togon kansallismuseo

**Togon kansallismuseo** () sijaitsee kongressipalatsissa (*Palais des Congrès*), joka on myös kansalliskokouksen sijaintipaikka Togon pääkaupungissa Loméssa. Museo perustettiin vuonna 1950, ja uudestaan vuonna 1975, kun historioitsija Hubert Kponton luovutti kokoelmansa museolle. 

Kansallismuseon perustamista koskeva ajatus juontaa juurensa Togomaan, saksalaisen siirtokunnan kuvernööristä, kreivi Julius von Zechista (1904-1911), joka oli sisällyttänyt sen jo vuonna 1906 Togon ohjelmaansa. 

Museossa esitellään etnografisia, historiallisia ja taidenäyttelyitä. Museon nykytaiteen kokoelmassa on teoksia muun muassa togolaiselta taiteilijalta Paul Ahyilta, valokuvia pääasiassa Saksan siirtomaa-ajalta, kirjallisia dokumentteja, keramiikkaa ja muuta aineistoa Bèstä ja muista arkeologisista kaivauksista, sekä muun muassa kuvia  saksalaisesta arkkitehtuurista Togossa. 

## Katso myös
* Lomé

## Lähteet
*

### Viitteet
Ruotsin ralli 2000

**Ruotsin ralli 2000** (virallisesti *49. International Rally Sweden*) oli Rallin MM-sarjan kauden 2000 toinen osakilpailu, joka ajettiin 11.–13. helmikuuta 2000. Kilpailussa oli 20 erikoiskoetta ja erikoiskokeiden yhteispituus oli .

Kilpailun voitti Peugeot’n Marcus Grönholm, jolle voitto oli ensimmäinen MM-sarjassa. Voitto oli Peugeotille ensimmäinen sitten RAC-rallin 1986 ja voitto oli ensimmäinen uudella 206 WRC:llä.

Marcus Grönholm keskeytti edeltävässä kilpailussa, joka oli hänen ensimmäinen kilpailunsa Monte Carlossa. Ruotsin rallissa hän ajoi ensimmäiseen voittoonsa rallin MM-sarjassa, jota seurasi joukko hyviä tuloksia.

## Tulokset

## Lähteet
Ranuan pappila- ja pitäjämuseo

**Ranuan pappila- ja pitäjämuseo** sijaitsee Ranuan kirkonkylällä vuonna 1916 rakennetussa pappilassa. Museon alakerta esittelee pappilan interiööriä 1930–1940-luvuilta. Yläkerrassa on vuonna 2017 uudistettu pitäjänmuseon näyttely, joka esittelee Ranuan historiaa elinkeinojen vuotuiskierron näkökulmasta.

Museon omistaja ja ylläpitäjä on Ranuan kunta. Museo on avoinna kesäisin. Museoon voi tutustua myös virtuaalisesti.

## Lähteet

## Aiheesta muualla
* Museon verkkosivut
* eMuseo: Museon virtuaaliesittely
Samuli Vuorisalo

**Samuli Vuorisalo** (s. 18. tammikuuta 1994) on suomalainen ralliautoilija. Hän asuu Naantalissa, ja hänen seuransa on Turun moottoriseura (TMS).

Hän ajoi ensimmäisen kilpailunsa Virossa vuonna 2009.

Parhaat saavutukset: 2013 SM-hopea (SM3-luokka), 2014 Suomen Mestaruus (SM3-luokka), 2015 Saksan Opel Adam Cup hopea, 2017 SM-pronssi (SM3-luokka), 2013 Neste Oil Rally Finlandin luokkavoitto.

## Lähteet
Posion kotiseutumuseo

**Posion kotiseutumuseo** sijaitsee Lohirannan kylässä Kitkajärven etelärannalla noin 40 kilometrin päässä Posion kirkonkylästä. Museon päärakennus on vuonna 1896 rakennettu Lohi-Päätaloksi kutsuttu talo. Alun perin pihapiiriin kuului lukuisia rakennuksia ja tilalla eli useita perheitä. Nykyisin pihapiirissä on talli-puojirakennus ja aitta. 

Museon omistaa ja sitä ylläpitää Posion kunta. Museo on avoinna kesäisin.

## Lähteet
Jääpallo talviuniversiadeissa 2019

**Jääpallon vuoden 2019 talviuniversiadit** oli ensimmäistä kertaa universiadien ohjelmassa. Kyseessä oli universiadien valisema kisalaji vakiolajien lisäksi. Paikkana oli Krasnojarsk ja sen Jenisei-stadion 1. –10. maaliskuuta. Miesten turnaukseen osallistui viisi joukkuetta eli isäntämaa-Venäjä, Kazakstan, Norja, Ruotsi ja Suomi. Naisten turnaukseen osallistui neljä joukkuetta eli isäntämaa-Venäjä, Norja, Ruotsi ja Yhdysvallat.

Suomen miesjoukkueen kokoonpano muodostui Bandyliigan lopettaneiden joukkueiden pelaajista. Lisäksi yksi pelaaja tuli Ruotsin Allsvenskanista, jonka runkosarja oli juuri loppunut. Pelaajat olivat seuraavat:
Ville-Matias Lammi HIFK (mv), Joonas Kankkunen Botnia-69 (mv),
Teemu Nevanperä LRK Tornio, Juho Holopainen WP-35 , Niels Främling Botnia-69, Matti Islander Botnia-69, Otso Tulomäki Örebro SK, Kasper Perden Narukerä, Pyry Kunnas HIFK, Juri Schreck Botnia-69, Tuomas Räisänen OLS, Tino Antikainen HIFK, Eevert Salmi WP-35, Otso Ikävalko HIFK, Ville Koskinen WP-35, Niklas Valtanen OLS, **valmentajat:** Heikki Hyvönen, Ilkka Hoffren ja Jorma Islander.

## Miesten turnaus

----
## Naisten turnaus

## Lähteet
Kemijärven kotiseutumuseo

**Kemijärven kotiseutumuseo** sijaitsee Kemijärven kaupungin keskustan tuntumassa. Museo esittelee alueen talonpoikaiselämää 1900-luvun alussa. Museon päärakennuksena toimii alkuperäisellä paikallaan sijaitseva, Sepäntaloksi kutsuttu 1800-luvulla rakennettu peräpohjalaistalo. Lisäksi museoalueella on talli, navetta, savusauna ja paja.

Museon omistaa ja sitä ylläpitää Kotiseutuyhdistys Kemijärven Kotikiekerö ry. 

## Lähteet
Ephydra hians

**Ephydra hians** on Yhdysvalloissa, Kanadassa ja Meksikossa tavattava kärpäslaji. Lajin kärpäset käyttävät ravinnokseen veden alla kasvavia leviä ja selviävät hyvin suolaisissa ja emäksisissä vesistöissä. Suurin yksittäinen esiintymä kärpäsiä on Mono-järven ympäristössä Yhdysvaltojen Kalifornian osavaltiossa.

## Koko ja ulkonäkö

Aikuiset kärpäset ovat kooltaan 4–7&nbsp;mm ja väritykseltään tumman ruskeita. Kärpästen rinnassa on metallinsinisiä ja vihreitä sävyjä. Lajin siivet ovat väriltään savunruskeita. Kärpäsen ruumissa on karvoitusta, jota kärpänen käyttää ilmakuplan luomiseen sukeltaessaan veden alle. Kärpäsen sukulaislajeilla on saman kaltaista karvoitusta, mutta *Ephydra hians*-lajin karvoitus on suhteessa runsaampaa. Kärpästen toukat ovat kooltaan ensimmäisessä kehitysvaiheessaan 1–3,5&nbsp;mm, seuraavassa 3,5–5,5&nbsp;mm ja lopulta 5,5–12&nbsp;mm. Toukilla on käsnäjalat, jota ne käyttävät veden alla pohjaan kiinnittymiseen.

## Levinneisyys
Lajia tavataan Yhdysvalloissa, Kanadassa ja Meksikossa. Suurin keskittymä lajia esiintyy Mono-järven ympäristössä Yhdysvaltojen Kalifornian osavaltiossa. Järvellä kärpäsiä tavataan hyvin tiheään ja vain postimerkin kokoisella alueella voi olla jopa 2&nbsp;000 kärpästä. Koko järven ympäristön kanta voi näin olla siis jopa 100 miljoonaa.

## Elinympäristö ja elintavat

*Ephydra hians*-lajin kärpäset elävät vedessä ja sen välittömässä läheisyydessä rannoilla. Kärpäset suosivat kova-alustaisia ympäristöjä ja esimerkiksi mutaisilla tai hiekkaisilla pohjilla niitä esiintyy kovempia alustoja vähemmän. Kovat alustat suojaavat kärpäsiä esimerkiksi aalloilta ja saalistajilta. Kärpäset selviytyvät hyvin suolaisissa ja emäksisissä vesistöissä. Samoissa vesistöissä selviytyvät vain hyvin harvat muut lajit, kuten jotkin levät ja katkaravut.

Kärpäset käyttävät ravinnokseen levää. Joitakin kärpäsen yleisimpiä ravinnokseen käyttämiä leviä ovat *[[Nitzshia frustrulum]]*, *[[Ctenocladus circinnatus]]* ja *[[Oscillatoria]]*. Kärpäsen ravinnokseen käyttämiä leviä kasvaa runsaimmin matalassa vedessä. Levien luo päästäkseen kärpänen voi sukeltaa jopa 8 metrin syvyyteen. Kärpäsen ruumiissa on vahan peittämiä karvoja, jotka kärpäsen sukeltaessa luovat sen koko ruumiin peittävän ilmakuplan, jonka avulla kärpänen hengittää veden alla.

Kärpäset munivat munansa veden alle levämatoille. Munia on tavallisesti noin 10. Toukat pystyvät hengittämään veden alla. Aikuisiksi toukat kasvavat kolmessa kehitysvaiheessa noin 25–30 päivän kuluessa. Mono-järvellä kärpäset muodostavat tärkeän ravinnonlähteen muuttolinnuille syksyisin, jolloin järvelle saattaa kerääntyä 2 miljoonaa lintua. Tuolloin järven ympäristössä pesii esimerkiksi 85&nbsp;prosenttia kaikista preerialokeista.

## Lähteet
Kotiseututalo Puistola

**Kotiseututalo Puistola** sijaitsee Savukosken keskustan tuntumassa Kemijoen rannalla. Tilan rakennutti kunnanesimies ja maanviljelijä Väinö Halonen viisilapsiselle perheelleen vuonna 1947. Pihapiiri, johon kuuluu alkuperäinen navetta ja sauna, kuvastaa Itä-Lapin jälleenrakennuskauden asumista. 

Museona toimiva kokonaisuus kertoo 1950-luvun elämästä. Päärakennuksen yläkerrassa on Savukosken historiasta kertova näyttely.

Kotiseututalo Puistolan omistaa ja sitä ylläpitää Savukosken kunta, joka sai rakennuksen perinnettä kunnioittavasta kunnostustyöstä Lapin rakennusperinne ry:n Hurrikas-palkinnon.  

## Lähteet

## Aiheesta muualla

* Kotiseututalo Puistolan www-sivut
Keski-Kaspian diktatuuri

**Keski-Kaspian diktatuuri** oli lyhytaikainen Neuvostoliiton vastainen hallitus, joka perustettiin Bakun kaupungissa ensimmäisen maailmansodan aikana. Se korvasi Bakun kommuunin verettömässä vallankaappauksessa 26 heinäkuuta 1918. 15 syyskuuta 1918 Osmanien valtakunta ja Azerbaidžanin demokraattinen tasavalta valtasivat Bakun ja hallitus lakkasi olemasta.
Largo

**Largo** voi tarkoittaa:

;Paikkoja
*Largo, kunta (*civil parish*) Skotlannissa
*Largo, kaupunki Yhdysvaltojen Floridassa
*Largo, kaupunki Yhdysvaltojen Marylandissa
*Largo, saari Antarktiksella

;Muuta
*largo, hyvin hidas musiikin tempo
*Largo, kolmen rakennuksen arkkitehtuurinen kokonaisuus Bulgarian pääkaupungissa Sofiassa
*M/S Largo, ahvenanmaalaisen Rederi Ab Lillgaardin omistama sto-ro-alus
*Dewey Largo, hahmo Simpsonit-animaatiosarjassa
*Largo, Brad Mehldaun musiikkialbumi
DXC Technology

**DXC Technology** on yhdysvaltalainen monikansallinen yhtiö, joka tarjoaa yritysten välisiä tietotekniikkapalveluja. Yritys syntyi vuonna 2017, kun aiemmat Computer Sciences Corporation ja Hewlett Packard Enterprisen Enterprise Service sulautettiin yhteen.

DXC Technologyn Suomessa toimivan jaoston DXC Technology Finland Oy:n toimialana on ohjelmistojen suunnittelu ja valmistus. Yritys on ollut Kaupparekisterissä vuodesta 2016 ja sen kotipaikkana on Espoo.

## Lähteet
SurveyMonkey

**SurveyMonkey** on verkkosivusto, jolla käyttäjät voivat luoda omia sähköisiä kyselylomakkeita. Lomakkeiden tekeminen on ilmaista, mutta palvelusta on tarjolla myös lisää ominaisuuksia sisältävä maksullinen versio.

Verkkosivuston omistaa  vuonna 1999 perustettu taustayhtiö, joka on toiminut eri nimillä. Yhtiö oli hetken aikaa pörssinoteerattu yhtiö, mutta pääomasijoittaja Symphony Technology Group osti sen vuonna 2023 pois pörssistä 1,5 miljardilla dollarilla.

## Lähteet
Pensasmarjukka

**Pensasmarjukka** (*Euphonia affinis*) on peippojen (Fringillidae) heimoon kuuluva lintulaji. René Lesson kuvasi sen tieteelle vuonna 1842.

## Levinneisyys ja elinympäristö
Lajia tavataan Belizestä, Costa Ricasta, El Salvadorista, Guatemalasta, Hondurasista, Meksikosta ja Nicaraguasta. Se elää trooppisissa ja subtrooppisissa ympäristöissä.
## Lähteet
Witness (albumi)

**Witness** on yhdysvaltalaisen laulaja-lauluntekijä Katy Perryn viides studioalbumi, joka julkaistiin 9. kesäkuuta 2017.

Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi Suomen virallisen listan kolmantena, ja pysyi listalla yhteensä 17 viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

### Target exclusive & International deluxe edition
# 
# 

### Japanin rajoitetun painoksen DVD
# 
# 
# 

## Arvostelut
* AllMusic: 

## Lähteet
Malesiankäärmeenpää

**Malesiankäärmeenpää** (*Channa bankanensis*) on käärmeenpäiden (Channidae) heimoon kuuluva kalalaji. Sitä pidetään myös akvaariossa.

## Levinneisyys ja elinympäristö
Laji on levinnyt Aasiaan, Indonesiaan ja Malesiaan. Malesiankäärmeenpäätä tavataan mustavetistä joista ja turvesoista.

## Akvaariossa
Akvaariossa laji viihtyy parhaiten lämpimässä, pehmeässä vedessä.

## Lähteet
Anna Ölander

**Anna Helena Ölander** (15. joulukuuta 1861 Linköping – 23. lokakuuta 1939 Linköping) oli ruotsalainen kirjailija, kääntäjä ja virsirunoilija.

Ölander oli kotoisin Itä-Götanmaalta, hänen isänsä oli opettaja ja myöhemmin kirkkoherra. Jo varhain hän alkoi kirjoittaa runoja ja kertomuksia, joita muutamat lehdet julkaisivat. Myöhemmin hän kirjoitti pidempiä romaanin tapaisia kertomuksia. Hän julkaisi viitisenkymmentä kirjaa, joista kolme on runokokoelmia. Hän käytti kirjoituksissaan nimimerkkiä A —der. Hän toimi myös *Dagens Lösen* (''Päivän Tunnussana'') -hartauskirjan toimittajana. Hän käänsi myös paljon virsiä ja lauluja, muun muassa Fanny Crosbyn lauluja ja on kertonut saaneensa vaikutteita Crosbyn lauluista. Kymmenkunta hänen kirjoittamaansa virttä on julkaistu. Ruotsin kirkon virsikirjassa on yksi hänen virtensä. Hänen laulujaan on useissa vapaiden kirkkokuntien laulukirjoissa ja joitakin niitä on myös suomennettu etenkin vapaiden suuntien laulukirjoihin.

## Ölanderin lauluja suomenkielisissä virsi- ja laulukirjoissa
**[[Ruotsin kirkon virsikirja]]**

* 65 Sanasi ääreen, Jeesus (Omkring ditt ord, o Jesus, suom. Tekla Renfors 1872–1912, uud. suom. Anna-Maija Raittila 1997)

'''Siionin kannel'''

* 426 Tänäänkin, niin lupaa Herra (Suom. 1906, uud. Lauri Thurén)

**[[Hengellisiä lauluja ja virsiä]]**

* 126 Miksi kohta nyt ei? (Varför icke idag?)
* 375 Jollet sä voikaan johtaa (Kan du ej stå och syrɑ
* 385 Aavoilla merten sun veljiäs kulkee (Göt vad du kan för de talrika skaror)

**[[Hengellinen laulukirja]]**

* 15 Oi Jeesus, sanas ääreen (Omkring ditt ord, o Jesus)
* 259 Miksi kohta, nyt ei (Varför icke idag?)
* 428 Päivä paistaa alta pilvenkin
* 591 Luon katseen maahan mä valoisaan

**[[Seurakunta laulaa]]**

* 89 Sanasi ääreen, Jeesus (Omkring ditt ord, o Jesus, sSuom. Anna-Maija Raittila 1997) 
* 236 Ilman Jeesusta on kaikki turhaa (Om jag ägde allt men icke Jesus, uud. Joel Niininen 2001)

## Lähteet
Tampereen palkinto

**Tampereen palkinto** on vuonna 1959 perustettu palkinto, jonka Tampereen kaupunki jakaa vuosittain erityisen ansioituneille henkilöille, jotka elämäntyöllään tai toiminnallaan ovat edistäneet Tampereen kehitystä ja tamperelaisten hyvinvointia tai olleet lisäämässä Tampereen vetovoimaa. Palkinnon myöntää kaupunginhallitus. Vuodesta 1994 vuoteen 2015 palkintona oli Unto Hietasen veistos Lähtevät kurjet, minkä jälkeen palkinnoksi vaihtui lasitaiteilija Markku Salon tekemä ”Tammerkosken kuohu”. Palkinto luovutetaan vuosittain Tampereen päivänä 1.10. yhdelle tai useammalle henkilölle Tampereen hyväksi tehdystä työstä. 

## Lähteet

## Aiheesta muualla
*Tampereen palkinto yliopistojen kehittäjille
*Tampereen palkinto Eppu Normaali -yhtyeelle
*Tampereen palkinto ja ansiomitalit sekä lista palkinnon saajista vuodesta 1959-
Sweetener

***Sweetener*** on yhdysvaltalaisen laulaja-lauluntekijän Ariana Granden neljäs studioalbumi, joka julkaistiin 17. elokuuta 2018. Albumin tuottivat Ariana Grande, Scooter Braun, Charles Anderson, Brian Malik Baptiste, Tommy Brown, Michael Foster, Hit-Boy, Ilya Salmanzadeh, Max Martin ja Pharrell Williams. Albumilla vierailee Pharrell Williams, Nicki Minaj ja Missy Elliott. Albumi nousi listaykköseksi monessa maassa, mukaan lukien Suomessa ja Yhdysvalloissa.

Albumin ensimmäinen single "No Tears Left to Cry" julkaistiin 20. huhtikuuta 2018. Albumeihin *Sweetener* ja ''Thank U, Next'' liittyvä kiertue Sweetener World Tour alkoi vuoden 2019 maaliskuussa ja loppui joulukuussa.

## Kappaleet

## Arvostelut
* AllMusic: 
* Helsingin Sanomat: 

## Lähteet
Lars Bexar

**Lars Verner Eugen Bexar** (17. elokuuta 1918 – 19. kesäkuuta 1968) oli suomalainen kuulantyöntäjä ja keihäänheittäjä. Bexar edusti urallaan Sundom Idrottsföreningiä.

Kalevan kisoissa Bexar saavutti kuulantyönnössä hopeaa vuosina 1948 ja 1950 ja pronssia vuosina 1945 ja 1946. Keihäänheitossa hän oli parhaimmillaan neljäs vuonna 1948. Bexar edusti kuulantyönnössä Suomea maaotteluissa vuosina 1946 ja 1950.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Ciriaco Olarte Pérez de Mendiguren

**Autuas Ciriaco Olarte Pérez de Mendiguren C.Ss.R**. (8. helmikuuta 1893 Gomecha, Vitoria, Espanja – 31. heinäkuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 4 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013, sekä hänen muistopäiväänsä vietetään 31. heinäkuuta.

## Lähteet
Piuhola

**Piuhola** voi tarkoittaa:

* Antti Piuhola (s. 1977), pesäpalloilija
* Heikki Piuhola (s. 1961 tai 1962), televisiotoimittaja ja matkailuyrittäjä
* Matti Piuhola (1929–2007), elokuvahistorioitsija
Lituyrtit

**Lituyrtit** (*Eutrema*) on ristikukkaiskasvien (Brassicaceae) heimoon kuuluva kasvisuku. Sukuun luetaan kuuluvaksi noin 30–45 lajia.

## Lajeja
* *[[Eutrema altaicum]]*
* *[[napalituyrtti|Eutrema edwardsii]]* – napalituyrtti
* *[[Eutrema integrifolium]]*
* *[[maustelituyrtti|Eutrema japonicum]]* – maustelituyrtti (eli maustekrassi, wasabi) (syn. *Wasabia japonica*)
* *[[Eutrema primulifolium]]*
* *[[Eutrema tenue]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Eutrema''
* Suomen Lajitietokeskus: Lituyrtit – ''Eutrema''
Flakpanzer IV

**Flakpanzer IV** on yhteinen nimitys itseliikkuville ilmatorjuntapanssarivaunuille. Mallit perustuvat Panzerkampfwagen IV -rungolle. Mallit valmistusjärjestyksessä ovat:

* Möbelwagen 
* Wirbelwind 
* Ostwind 
* Kugelblitz
Seppo Mattinen

**Seppo Mattinen** (21. tammikuuta 1930 Helsinki – 13. tammikuuta 2022) oli suomalaissyntyinen tanskalainen taidemaalari ja -graafikko, joka asui vuodesta 1954 Tanskassa ja 1980-luvun keskivaiheilta alkaen Italiassa. Hänet tunnetaan Suomea paremmin Tanskassa värikkäästä, naivistisesta ja humoristisesta tyylistään sekä maalauksissaan että puupiirroksissaan, aiheina ihmishahmot, sisänäkymät ja asetelmat. Marc Chagallia, Giorgio de Chiricoa ja Henri Rousseauta ihaileva Mattinen käytti usein niin sanottua arvoperspektiiviä: tärkeät asiat ovat kuvassa isoja, vähemmän tärkeät pienempiä.

Mattinen syntyi Helsingissä uskonnolliseen ja usein asuinpaikkaa vaihtaneeseen perheeseen. Hän opiskeli Taideteollisessa oppilaitoksessa, Göteborgin Slöjdföreningens skolassa sekä vuodesta 1954 Kööpenhaminassa Tanskan kuninkaallisessa taideakatemiassa. Hän jäi asumaan Tanskaan, jossa hän toimi kööpenhaminalaisessa Grønningen- ja odenselaisessa Den blå Citron -taiteilijaryhmässä. Mattinen sai vaikutteita myös Arthur Køpckeltä ja Fluxus-taiteilijaryhmältä.

Mattisen töitä on muun muassa Tanskan valtion taidemuseon, Malmön museon, Tukholman Moderna Museetin, Lontoon British Museumin ja Victoria & Albert Museumin sekä yhdysvaltalaisen Oregonin osavaltionyliopiston kokoelmissa. Suomessa Mattisen töitä on ainakin Kansallisgalleriassa, Tampereen nykytaiteen museossa js Villa Gyllenbergissä.

Mattinen teki myös kirjankuvituksia. Vuonna 2007 Tanskan posti julkaisi Mattisen maalauksen *Via Trionfale* postimerkkinä.

## Teoksia

File:Fladstrand kirke altar.JPG|Fladstrandin kirkon alttaritaulu, Frederikshavn
|*Cyklende Pige*, seinämaalaus Nørrebrogaden ja Ravnsborggaden kulmassa, Kööpenhamina, 1993, poistettu 2019
File:Varde Bibliotek bogbussen 22.jpg|Varden kirjastoauto, 2002


## Lähteet

## Aiheesta muualla
*Mattisen töitä Clausens-taidegallerian sivustolla 
*Mattisen töitä Artnetissä 
*Den poetiske hverdagsmaler, Mattisen esittely *Berlingske*-lehdessä 

## Kirjallisuutta
*Mattinen, Seppo. *Sormet välissä. Erikoispainos.* Anders Nyborg A/S, 1985.
Walking Out (kappale)

**Walking Out** on armenialaisen laulajan Srbukin esittämä kappale, jolla hän edusti Armeniaa vuoden 2019 Eurovision laulukilpailussa.

Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista.

## Lähteet
Ojajärven junaonnettomuus

**Ojajärven junaonnettomuus** tapahtui 1. syyskuuta 1928 kello 10.50 Karjalan radalla Viipurin ja Hiitolan välillä lähellä Ojajärven rautatieasemaa, kun Viipurista lähtenyt postijuna syöksyi järveen ratapenkereen petettyä. Onnettomuudessa loukkaantui kymmenkunta henkilöä, heistä suurin osa lievästi. Aineelliset vahingot olivat useita miljoonia markkoja.

Postijuna n:o 711, jossa oli toistakymmentä vaunua, lähti Viipurista kello 8.27 aamulla. Onnettomuus tapahtui pari kilometriä Ojajärven asemalta Hiitolaan päin, kun juna oli Ojajärven ja lähellä Kentän vartiotupaa sijainneen kalliorinteen välisellä ratapenkereellä. Veturi ja vaunut alkoivat keikkua ja veturi suistui sitten radan vasemmalle puolelle ja veturin tenderi ja junan ensimmäiset vaunut toiselle puolelle rataa viereiseen Ojajärveen ja ratapenkereelle. Tenderi ja sen perässä ollut 3. luokan makuuvaunu vierivät järven pohjaan noin 20 metrin päähän rannasta. Makuuvaunu vajosi 10 metrin syvyyteen, mutta siellä olleet matkustajat pääsivät pelastautumaan ja uimaan rantaan. Makuuvaunun perässä olleet yhdistetty 1. ja 2. luokan boggievaunu ja yhdistetty 2. ja 3. luokan päivävaunu vajosivat osittain veteen. Kaikkiaan raiteelta suistui 5 vaunua, loput junan vaunut pysyivät raiteilla. Konduktöörinvaunu rikkoutui onnettomuudessa pahoin ja rata kärsi vaurioita niin että sen korjaaminen kesti useampia päiviä. Onnettomuuden syynä oli se, että sateisen kesän aikana vesi oli päässyt syövyttämään ratapenkerettä aiheuttaen sitten sen sortumisen junan alla. 

## Lähteet

## Aiheesta muualla
*Vakava juna-onnettomuus, Suomen Kuvalehti 8.9.1928, nro 37, s. 33, Kansalliskirjaston digitaaliset aineistot
Kulešovin efekti

**Kulešovin efekti** on venäläisen elokuvateoreetikon Lev Kulešovin esittelemä tekniikka, jonka mukaan leikkaamalla kaksi kuvaa peräkkäin saadaan tehokkaampi vaikutus kuin vain yksittäisellä kuvalla.

Lev Kulešovin alkuperäisen kokeen aika on lähteissä hieman eri tavalla. Kulešov on itse muistellut yhdistelleensä toisiinsa vuoden 1918 paikkeilla erilaisia filminpätkiä. Vsevolod Pudovkin kertoi vuonna 1929, että Kulešov olisi yhdistänyt saman lähikuvan näyttelijä Ivan Mozžuhinin kasvoista kolmeen erilaiseen kuvaan. Hän yhdisti kuvan keittolautaseen, leikkivään pikkutyttöön ja ruumisarkkuun. Kuvat nähnyt yleisö liitti otosyhdistelmiin erilaisen merkityksen. Keittolautasen kanssa Mozžuhin näytti miettivän unohtunutta keittoa, lapsen kanssa hän näytti hymyilevän ja ruumisarkun kanssa ilmaisevan syvää surua.

Kulešovin efekti on terminä keksitty paljon Kulešovin tekemien kokeiden jälkeen. Georges Sadoulin mukaan nimitys olisi syntynyt vuonna 1951, jolloin Pudovkinia olisi kutsuttu ”Pudovkinin efektin” keksijäksi. Pudovkin olisi kieltänyt tämän ja antanut kunnian Kulešoville.

## Lähteet
*

### Viitteet

## Kirjallisuutta
*Pudovkin, Svevolod: ”Kulesovin koe”, *Filmihullu* 6/1983.
Eva Olsoni

**Eva Olsoni** (17. toukokuuta 1908 Porvoo – 21. marraskuuta 1994 Gold Beach, Oregon, Yhdysvallat) oli suomalainen taidemaalari ja tekstiilitaiteilija.

Porvoolainen Eva Olsoni opiskeli 1920-luvun keskivaiheilla kuvaamataidon opettajaksi Helsingin taideteollisessa keskuskoulussa. Hän jatkoi opintojaan vuosikymmenen lopulla Lontoon Byam Shaw -taidekoulussa sekä Pariisin Académie Colarossissa ja Académie Julianissa. Ensimmäisen näyttelynsä taidemaalarina hän piti 1937 ja osallistui sen jälkeen moniin näyttelyihin Euroopassa, kunnes muutti 1970-luvulla tyttärensä luo Yhdysvaltoihin.

Olsoni työskenteli Stockmannin taideteollisella osastolla ja suunnitteli mattoja ja ryijyjä. Hän teki tekstiilejä myös tammisaarelaiselle Kotivilla Oy:lle ja taidekäsityöliike Nornalle sekä puvustuksia Svenska Teaternille ja Helsingin Kansanteatterille. 1960-luvulla Olsoni suunnitteli käyttöesineitä puusta, hopeasta, messingistä ja raudasta.

Olsonin töitä on Suomessa hankittu Helsingin taidemuseon, Porvoon museon, Suomen Yhdyspankin ja Maire Gullichsenin kokoelmiin.

Eva Olsoni sai kaksi palkintoa Pariisin maailmannäyttelyssä 1938.

## Lähteet
That Night (kappale)

**That Night** on latvialaisen yhtyeen Carouselin esittämä kappale, jolla he edustivat Latviaa vuoden 2019 Eurovision laulukilpailussa.

Kappale kilpaili Euroviisujen toisessa semifinaalissa, jossa se sijoittui viidenneksitoista ja karsiutui finaalista.

## Lähteet
22 (Sarah McTernanin kappale)

**22** on irlantilaisen laulajan Sarah McTernanin esittämä kappale, jolla hän edusti Irlantia vuoden 2019 Eurovision laulukilpailussa Tel Avivissa.

Kappale kilpaili Euroviisujen toisessa semifinaalissa, jossa se sijoittui viimeiseksi ja karsiutui finaalista.

## Lähteet
Happy Together

**Happy Together** voi viitata:

## Musiikki
*”Happy Together”, The Turtlesin vuoden 1967 kappale
***[[Happy Together (The Turtlesin albumi)|Happy Together]]*, The Turtlesin vuoden 1967 albumi
**[[Happy Together (Leningrad Cowboysin albumi)|Happy Together]]*, Leningrad Cowboysin vuoden 1994 albumi 
**[[Happy Together (Twinsin albumi)|Happy Together]]*, Twinsin vuoden 2002 albumi

## Elokuva
**[[Happy Together (vuoden 1989 yhdysvaltalainen elokuva)|Happy Together]]*, vuoden 1989 yhdysvaltalainen elokuva
**[[Happy Together (vuoden 1989 hongkongilainen elokuva)|Happy Together]]*, vuoden 1989 hongkongilainen elokuva
**[[Happy Together (vuoden 1997 elokuva)|Happy Together]]*, vuoden 1997 hongkongilainen elokuva
**[[Happy Together (vuoden 2008 elokuva)|Happy Together]]*, vuoden 2008 elokuva
**[[Happy Together (vuoden 2018 elokuva)|Happy Together]]*, vuoden 2018 eteläkorealainen elokuva

## Televisio
**[[Happy Together (eteläkorealainen televisiosarja)|Happy Together]]*, vuoden 1999 eteläkorealainen televisiosarja
**[[Happy Together (keskusteluohjelma)|Happy Together]]*, vuoden 2001 eteläkorealainen keskusteluohjelma
**[[Happy Together (venäläinen televisiosarja)|Happy Together]]*, vuoden 2006 venäläinen televisiosarja
**[[Happy Together (yhdysvaltalainen televisiosarja)|Happy Together]]*, vuoden 2018 yhdysvaltalainen televisiosarja
She Got Me

**She Got Me** on sveitsiläisen laulajan Luca Hännin esittämä kappale, jolla hän edusti Sveitsiä vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 364 pistettä ja saavutti sijan 4.

## Lähteet
Happy Together (kappale)

**Happy Together** on yhdysvaltalaisen rockyhtyeen The Turtlesin kappale heidän kolmannelta studioalbumiltaan *[[Happy Together (The Turtlesin albumi)|Happy Together]]* (1967). Kappaleen sanoitti Garry Bonner ja Alan Gordon, sovitti Chip Douglas ja tuotti Joe Wissert.

”Happy Together” julkaistiin singlenä helmikuussa 1967 ja siirtyi Billboard Hot 100 -musiikkilistan ensimmäiselle sijalle The Beatlesin kappaleen ”Penny Lane” tilalle. Kappale oli listan kärjessä kolmen viikon ajan.

## Lähteet
Love is Forever

**Love is Forever** on tanskalaisen laulajan Leonoran esittämä kappale, jolla hän edusti Tanskaa vuoden 2019 Eurovision laulukilpailussa.

Kappale kilpaili Euroviisujen finaalissa, jossa se sai 120 pistettä ja saavutti sijan 12.

## Lähteet
Arcade (Duncan Laurencen kappale)

**Arcade** on hollantilaisen laulajan Duncan Laurencen esittämä kappale, jolla hän edusti Alankomaita vuoden 2019 Eurovision laulukilpailussa. Kappale voitti lopulta koko laulukilpailun kerättyään ensin toisessa semifinaalissa 280 pistettä ja sen jälkeen finaalissa 498 pistettä.

Kappale on saavuttanut miljardin striimauksen rajan.

## Lähteet
Morta

**Morta** on roomalaisessa mytologiassa kuoleman jumalatar. Myöhempinä aikoina hänet liitettiin yhteen syntymän jumalattarien Deciman ja Nonan kanssa, ja heistä tuli kohtalon jumalattarien kolmikko, Parcae, joka vastasi kreikkalaisen mytologian kohtalottaria eli moiria.

## Lähteet
* Jordan, Michael: Encyclopedia of Gods. Kyle Cathie Limited, 1992. .

### Viitteet
Stay (Anna Odobescun kappale)

**Stay** on moldovalaisen laulajan Anna Odobescun esittämä kappale, jolla hän edusti Moldovaa vuoden 2019 Eurovision laulukilpailussa.

Kappale kilpaili Euroviisujen toisessa semifinaalissa, jossa se sijoittui kahdenneksitoista ja karsiutui finaalista.

## Lähteet